CELEX: 32009D0622
Language: sk
Date: 2009-08-20 00:00:00
Title: 2009/622/ES: Rozhodnutie Komisie z  20. augusta 2009 , ktorým sa schvaľujú metódy klasifikácie jatočných tiel ošípaných na Slovensku [oznámené pod číslom K(2009) 6389]

27.8.2009   
            
            
               SK
            
            
               Úradný vestník Európskej únie
            
            
               L 224/11
            
         
      ROZHODNUTIE KOMISIE
   
   z 20. augusta 2009,
   ktorým sa schvaľujú metódy klasifikácie jatočných tiel ošípaných na Slovensku
   [oznámené pod číslom K(2009) 6389]
   (Iba slovenské znenie je autentické)
   (2009/622/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Podľa písmena B.IV bodu 1 prílohy V k nariadeniu (ES) č. 1234/2007 sa klasifikácia jatočných tiel ošípaných určuje podľa odhadovaného podielu chudého mäsa štatisticky preukaznými metódami posudzovania založenými na fyzickom meraní jednej alebo viacerých anatomických častí jatočného tela ošípanej. Podmienkou povolenia klasifikačných metód je dodržanie maximálnej odchýlky štatistickej chyby v posudzovaní. Táto odchýlka je stanovená v článku 23 ods. 3 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (2).
            
         
               (2)
            
            
               Slovensko požiadalo Komisiu, aby povolila tri metódy klasifikácie jatočných tiel ošípaných, a predložilo výsledky svojich pokusných pitiev v druhej časti protokolu, ako je ustanovené v článku 23 ods. 4 nariadenia (ES) č. 1249/2008.
            
         
               (3)
            
            
               Na základe posúdenia tejto žiadosti sa dospelo k názoru, že podmienky na povolenie týchto klasifikačných metód sú splnené.
            
         
               (4)
            
            
               Nepovoľujú sa žiadne úpravy prístrojov ani klasifikačných metód, iba v prípade nového rozhodnutia Komisie prijatého na základe nadobudnutých skúseností. Z tohto dôvodu možno toto povolenie zrušiť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Na základe nariadenia (ES) č. 1234/2007 sa na klasifikáciu jatočných tiel ošípaných na Slovensku týmto povoľuje používanie týchto metód:
   
               a)
            
            
               klasifikačná metóda známa pod názvom „dvojbodová metóda (Zwei punkte – ZP)“ a s ňou súvisiace metódy posudzovania, podrobne opísané v časti 1 prílohy;
            
         
               b)
            
            
               prístroj známy pod názvom „Fat-O-Meater (FOM)“ a s ním súvisiace metódy posudzovania, podrobne opísané v časti 2 prílohy;
            
         
               c)
            
            
               prístroj známy pod názvom „Ultrafom 300 (UFOM)“ a s ním súvisiace metódy posudzovania, podrobne opísané v časti 3 prílohy.
            
         Článok 2
   Nepovoľujú sa žiadne úpravy prístrojov ani metód posudzovania.
   Článok 3
   Toto rozhodnutie je určené Slovenskej republike.
   
      V Bruseli 20. augusta 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 337, 16.12.2008, s. 3.
   
      PRÍLOHA
      
         METÓDY KLASIFIKÁCIE JATOČNÝCH TIEL OŠÍPANÝCH NA SLOVENSKU
      
      ČASŤ 1
      
         Dvojbodová metóda (Zwei Punkte – ZP)
      
      
                  1.
               
               
                  Jatočné telá ošípaných sa klasifikujú na základe manuálnej metódy nazvanej „dvojbodová metóda“ (Zwei Punkte – ZP).
               
            
                  2.
               
               
                  Túto metódu možno vykonávať pomocou meradla so stupnicou určenou na základe predikčnej rovnice. Princíp tejto metódy spočíva v manuálnom meraní hrúbky svaloviny a hrúbky tuku na deliacom reze na jatočnom tele.
               
            
                  3.
               
               
                  Obsah chudého mäsa jatočného tela sa vypočíta podľa tohto vzorca:
                  
                     ZP = 59,790 + 0,107 × M – 0,581 × F
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa v jatočnom tele (v percentách).
                           
                        
                              M
                           
                           
                              =
                           
                           
                              hrúbka svaloviny meraná na deliacom reze jatočného tela na najkratšom spojení medzi predným (kraniálnym) okrajom musculus gluteus medius a hornou (dorzálnou) hranicou miechového kanála (v milimetroch).
                           
                        
                              F
                           
                           
                              =
                           
                           
                              hrúbka tuku (vrátane kože) meraná na deliacom reze jatočného tela v najtenšom mieste nad musculus gluteus medius (v milimetroch).
                           
                        Vzorec platí pre jatočné telá s hmotnosťou od 60 do 120 kg.
               
            ČASŤ 2
      
         Fat-O-Meater (FOM)
      
      
                  1.
               
               
                  Klasifikácia jatočných tiel ošípaných sa vykoná pomocou prístroja „Fat-O-Meater (FOM)“.
               
            
                  2.
               
               
                  Prístroj je vybavený sondou s priemerom 6 mm s fotodiódou typu Siemens SFH 950 a s fotodetektorom (typu SFH 960) s operačnou vzdialenosťou od 3 do 103 mm. Výsledky meraní sa prostredníctvom počítača prevedú na odhadovaný podiel chudého mäsa.
               
            
                  3.
               
               
                  Obsah chudého mäsa jatočného tela ošípanej sa vypočíta podľa tohto vzorca:
                  
                     FOM = 61,213 + 0,152 × M – 0,624 × F
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa v jatočnom tele (v percentách).
                           
                        
                              M
                           
                           
                              =
                           
                           
                              hrúbka svaloviny meraná medzi druhým a tretím posledným rebrom vo vzdialenosti 70 mm od deliaceho rezu na jatočnom tele (v milimetroch).
                           
                        
                              F
                           
                           
                              =
                           
                           
                              hrúbka tuku (vrátane kože) meraná na tom istom mieste ako hrúbka svaloviny (v milimetroch).
                           
                        Vzorec platí pre jatočné telá s hmotnosťou od 60 do 120 kg.
               
            ČASŤ 3
      
         Ultrafom 300 (UFOM)
      
      
                  1.
               
               
                  Klasifikácia jatočných tiel ošípaných sa vykoná pomocou prístroja „Ultrafom 300 (UFOM)“.
               
            
                  2.
               
               
                  Súčasťou prístroja je ultrazvuková sonda s frekvenciou 4 MHz (Krautkrämer MB 4 SE). Ultrazvukový signál sa digitalizuje, uloží a spracuje mikroprocesorom (typ Intel 80 C 32). Výsledky meraní sa pomocou samotného prístroja Ultrafom prepočítajú na odhadovaný podiel chudého mäsa.
               
            
                  3.
               
               
                  Obsah chudého mäsa jatočného tela ošípanej sa vypočíta podľa tohto vzorca:
                  
                     UFOM = 64,436 + 0,073 × M – 0,742 × F
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa v jatočnom tele (v percentách).
                           
                        
                              M
                           
                           
                              =
                           
                           
                              hrúbka svaloviny meraná medzi druhým a tretím posledným rebrom vo vzdialenosti 70 mm od deliaceho rezu na jatočnom tele (v milimetroch).
                           
                        
                              F
                           
                           
                              =
                           
                           
                              hrúbka tuku (vrátane kože) meraná na tom istom mieste ako hrúbka svaloviny (v milimetroch).
                           
                        Vzorec platí pre jatočné telá s hmotnosťou od 60 do 120 kg.